W.A.S.P.

Οι W.A.S.P. είναι heavy metal συγκρότημα από τις Ηνωμένες Πολιτείες. Δημιουργήθηκαν το 1982 στη μουσική σκηνή του Λος Άντζελες. Η δημοτικότητα του συγκροτήματος έφτασε το υψηλότερο σημείο τη δεκαετία του '80 αλλά συνεχίζουν να ηχογραφούν και να παίζουν συναυλίες ακόμα και σήμερα.

Ιστορία
μικρογραφία|αριστερά|Το λογότυπο του συγκροτήματος.
Οι W.A.S.P. δημιουργήθηκαν στο Λος Άντζελες από τους κιθαρίστες Μπλάκι Λόουλες και Ράντι Πάιπερ, με τη σύνθεση να συμπληρώνουν ο μπασίστας Ρικ Φοξ και ο ντράμερ Τόνι Ρίτσαρντς. Αμέσως μετά, ο Φοξ αντικαταστάθηκε από τον Ντον Κόστα, αλλά μετά την αποχώρηση του ο Λόουλες ανέλαβε το μπάσο δίνοντας την κιθάρα στον Κρις Χολμς, ο οποίος έγινε μέλος των W.A.S.P. όταν ο Λόουλες είδε τη φωτογραφία του στο περιοδικό "Hustler" με τον χαρακτηρισμό "Rock N Roll Animal". Το πρώτο τους σινγκλ κυκλοφόρησε τον Απρίλιο του 1984 με τον προκλητικό τίτλο "Animal (Fuck like a Beast)", τραβώντας την προσοχή του κοινού και δίνοντας την ανάλογη εικόνα στο συγκρότημα.W.A.S.P. - Animal (Fuck like a Beast) - Encyclopaedia Metallum
Μέσα στο 1984, το "Animal (Fuck like a Beast)" τοποθετήθηκε στη λίστα "Filthy Fifteen" της PMRC,The PMRC Filthy Fifteen - NNDB.com αναγκάζοντας την "Capitol Records" να το απορρίψει από το ντεμπούτο-άλμπουμ του συγκροτήματος, το οποίο κυκλοφόρησε στις 17 Αυγούστου εκείνης της χρονιάς με τίτλο "W.A.S.P.".W.A.S.P. - W.A.S.P. at Discogs Τα σινγκλ "I Wanna Be Somebody" and "L.O.V.E. Machine" σε συνδυασμό με την ακραία εμφάνιση των W.A.S.P. στις συναυλίες τους, τράβηξαν την προσοχή των οπαδών του ιδιώματος βοηθώντας το άλμπουμ να μπει στο Hot-100 του Billboard και να γίνει χρυσό.Album artist 818 - WASP

Στο συγκρότημα εντάχθηκε ο ντράμερ Στιβ ΡάιλιSteve Riley | Biography | AllMusic και ακολούθησε το σινγκλ "Blind in Texas" τον Οκτώβριο του 1985, με το άλμπουμ "The Last Command" να κυκλοφορεί ένα μήνα αργότερα σκαρφαλώνοντας στο Top-50 και στις δύο πλευρές του Ατλαντικού, ενώ βραβεύθηκε ως χρυσό στις Ηνωμένες Πολιτείες. Μετά την περιοδεία για την προώθηση του δίσκου, ο Τζόνι Ροντ αντικατέστησε τον Πάιπερ στην κιθάρα. Το συγκρότημα κυκλοφόρησε το "Inside the Electric Circus" φτάνοντας στο # 60 στην πατρίδα τους και παραμένοντας στους καταλόγους του Billboard για 19 εβδομάδες.

Το 1987, συμπεριλήφθηκαν στο σάουντρακ της ταινίας "Ghoulies 2" με το τραγούδι "Scream Until You Like It".W.A.S.P. - Scream Until You Like It (Theme From The Ghoulies II) Κατά την περιοδεία τους στις Ηνωμένες Πολιτείες ηχογραφήθηκε το ζωντανό άλμπουμ "Live...In the Raw" το οποίο κυκλοφόρησε στα τέλη της χρονιάς.WASP - Live... In The Raw - Discogs Μετά την ηχογράφηση του άλμπουμ, τα τύμπανα ανέλαβαν κατά σειρά ο Τσαντ Νέλσον, ο Γκλεν Σόντερλινγκ και τελικά ο Κέλι Μαρτέλα, με τον οποίο εμφανίστηκαν στο φεστιβάλ "Monsters of Rock".Monsters Of Rock .Castle Donington 1987

Τον Απρίλιο του 1989, κυκλοφόρησε το άλμπουμ "The Headless Children" με τον Φράνκι Μπανάλι των Quiet Riot στα τύμπανα. Ο δίσκος ανέβηκε στο Top-10 των βρετανικών τσαρτ, ωθούμενος από τα τρία Top-30 σινγκλ "Mean Man", "The Real Me" και "Forever Free",WASP -- Singles ενώ παρουσίασε μία πιο ώριμη εκδοχή του συγκροτήματος με στίχους που αναφέρονται σε θέματα πολιτικής και κοινωνικής φύσεως, με το εξώφυλλο να παρουσιάζει πρόσωπα που διαδραμάτισαν σημαντικό ρόλο για την ανθρωπότητα κατά τον 20ο αιώνα.

Το "The Headless Children" ήταν το τελευταίο άλμπουμ του συγκροτήματος με τον κιθαρίστα Κρις Χολμς ο οποίος αποχώρησε τον Αύγουστο του 1989, με τους W.A.S.P. να κάνουν διάλειμμα από την ενεργό δράση μέχρι το 1991.

Επόμενη ηχογράφηση τους ήταν το επιτυχημένο "The Crimson Idol" με τον Μπομπ Κούλικ στην κιθάρα και το ντράμερ Στετ Χάουλαντ. Το άλμπουμ έφθασε στο # 21 στη Μεγάλη Βρετανία και περιείχε τη μεγάλη επιτυχία "Chainsaw Charlie (Murders in the New Morgue)", ενώ το κοινό στιχουργικό περιεχόμενο παρουσίασε την μελαγχολική ιστορία ενός αστέρα της ροκ και την αντιμετώπιση του από τα υψηλά ιστάμενα πρόσωπα της μουσικής βιομηχανίας.W.A.S.P. - The Story Of Jonathan (Prologue To The Crimson Idol)

Το 1995, κυκλοφόρησαν το "Still Not Black Enough" συνεχίζοντας στο στιχουργικό ύφος του "The Crimson Idol", ενώ το 1996 ο Χολμς επέστρεψε στο συγκρότημα, το οποίο κυκλοφόρησε το "Kill Fuck Die" με τον Μάικ Ντούντα στο μπάσο.W.A.S.P. - K.F.D. - Reviews - Encyclopaedia Metallum Ακολούθησε το ζωντανά ηχογραφημένο "Double Live Assassins" το 1998 και το "Helldorado" το 1999, με το συγκρότημα να επιστρέφει στις σεξουαλικές αναφορές των στίχων του, που το χαρακτήρισαν στα μέσα της δεκαετίας του '80. Το 2000, κυκλοφόρησαν το ζωντανό "The Sting: Live at the Key Club L.A." συνεχίζοντας με το "Unholy Terror", πριν ο Χολμς αποχωρήσει οριστικά το 2002 για να σχηματίσει τους Animal με τον Ράντι Πάιπερ.Ex-W.A.S.P. guitarist Chris Holmes says Blackie Lawless ripped him off, he’d rather be dead than make peace and he hates him!

Αντικαταστάτης του ήταν ο Ντάρελ Ρόμπερτς, με τον οποίο κυκλοφόρησαν το "Dying for the World" αφιερωμένο στα θύματα των επιθέσεων της 11ης Σεπτεμβρίου 2001.Dying for the World - W.A.S.P. | Songs, Reviews, Credits ... - AllMusic Ακολούθησε το "The Neon God: Part 1 – The Rise" τον Απρίλιο του 2004, άλλο ένα concept άλμπουμ των W.A.S.P., με το δεύτερο μέρος του με τίτλο "The Neon God: Part 2 - The Demise" να κυκλοφορεί τον Σεπτέμβριο εκείνης της χρονιάς.

Στις αρχές του 2006, αποχώρησαν από το συγκρότημα ο Στετ Χάουλαντ και ο Ντάρελ Ρόμπερτς δίνοντας τις θέσεις τους στον Μάικ Ντούπκε και τον Νταγκ Μπλερ, αντίστοιχα.Drummer STET HOWLAND Quits W.A.S.P.Doug Blair - Lead Guitars / Vocals Τον Απρίλιο του 2007, η νέα σύνθεση κυκλοφόρησε το "Dominator", αλλά λόγω ανεπιτυχούς προώθησης από την εταιρεία τους, οι W.A.S.P. αναγκάστηκαν να ακυρώσουν τη βορειοαμερικανική περιοδεία τους,W.A.S.P. CANCEL US TOUR; WE CALL “BULLSH*T” όπως και να αναπρογραμματίσουν κάποιες από τις ευρωπαϊκές τους εμφανίσεις.

Το 2009, κυκλοφόρησαν το άλμπουμ "Babylon" μέσω της εταιρείας "Demolition", με τη διασκευή στο τραγούδι "Burn" των Deep Purple.W.A.S.P. - Babylon - Reviews - Encyclopaedia Metallum Το 2011 περιόδευσαν για τα τριάντα χρόνια από την ίδρυση τους,W.A.S.P. - 30th Anniversary World Tour Announced ενώ συνέχισαν να πραγματοποιούν περιοδείες μέσα στο 2012, ακυρώνοντας τις καλοκαιρινές τους εμφανίσεις σε φεστιβάλ της Ευρώπης όταν ο Λόουλες έσπασε το πόδι του, τον Ιούνιο του 2013.W.A.S.P. - Blackie Breaks Leg, European Shows Cancelled

Στις 28 Αυγούστου 2015, ήταν προγραμματισμένο να κυκλοφορήσει το 15ο άλμπουμ τους με τον τίτλο "Golgotha",WASP to Release 'Golgotha' Album in 2015 - Ultimate Guitar κάτι που πραγματοποιήθηκε τελικά στις 9 Οκτωβρίου του ίδιου έτους. Ο δίσκος επανέφερε το συγκρότημα στον κατάλογο του Billboard για πρώτη φορά μετά το 1989, ενώ μπήκε στο βρετανικό Top-50 για πρώτη φορά μετά το 1992.W.A.S.P.: 'Golgotha' First-Week Chart Positions Revealed

 Δισκογραφία 
Στούντιο δίσκοι

 Χρονιά Άλμπουμ USABillboard charts GERCharts.de SWEWASP on Swedish charts UKOfficial Chart Company, W.A.S.P.UK Chart Log, W1984W.A.S.P.  74  -  -  511985The Last Command  49  63  15  481986Inside the Electric Circus  60  -  35  531989The Headless Children  48  22  -  81992The Crimson Idol  -  35  31  211995Still Not Black Enough  -  -  40  521997Kill Fuck Die  -  -  -  941999Helldorado  -  59  49  1112001Unholy Terror  -  88  -  -2002Dying for the World  -  72  -  -2004The Neon God: Part 1 – The Rise  -  87  26  150The Neon God: Part 2 - The Demise  -  -  -  -2007Dominator  -  72  40  -2009Babylon  -  61  24  1352015Golgotha  93  18  6  50

Ζωντανοί δίσκοι
 Live...In the Raw (1987)
 Live...Animal (EP) (1987)
 Double Live Assassins (1998)
 The Sting: Live at the Key Club L.A. (2000)

Συλλογές
 First Blood Last Cuts (1994)
 The Best Of The Best: 1984-1999, Vol. 1 (2000)
 The Best Of The Best (2007)Σινγκλς
 "Animal (Fuck Like A Beast)" (1984)
 "I Wanna Be Somebody" (1984)
 "L.O.V.E. Machine" (1984)
 "Sleeping in the Fire" (1984)
 "School Daze" (1984)
 "Cries in the Night" (1985)
 "Blind in Texas" (1985)
 "Wild Child" (1986)
 "95-Nasty" (1986)
 "Scream Until You Like It" (1987)
 "I Don't Need No Doctor" (1987)
 "The Real Me" (1989)
 "Mean Man" (1989)
 "Forever Free" (1989)
 "Chainsaw Charlie (Murders In The New Morgue)" (1992)
 "Hold On To My Heart" (1992)
 "I Am One" (1992)
 "The Idol" (1992)
 "The Story Of Jonathan" (1992)
 "Sunset & Babylon" (1993)
 "Black Forever / Goodbye America" (1995)
 "Kill Fuck Die" (1997)
 "Saturday Night's Alright for Fighting" (2000)
 "Crazy" (2009)

 Παραπομπές 

Πηγές

 W.A.S.P. Biography - Starpulse.com 
 W.A.S.P. | Music Biography, Credits and Discography | AllMusic
 WASP BIOGRAPHY!!! - Google Drive - Google Docs

Κατηγορία:Αμερικανικά glam metal συγκροτήματα
Κατηγορία:Heavy metal συγκροτήματα από Καλιφόρνια
Κατηγορία:Μουσικά συγκροτήματα από το Λος Άντζελες